
OBULAMU OLUVANNYUMA LW’OBUKAAFIIR.
Bya Shahid Kamal Ahmad, eyali Omu Ahamadiyya.

Emyezi essatu emabegako, nava mu bu Ahamadiyya ne nsiramuka.
Natandika okuwandiika ekiwandiiko, nga nkiggya mu ebyo, bye nawandiika mu mwezi gwa Ramadhaani. Ekigendererwa ekiri emabega w’ekitabo “Okwabulukuka kw’obukkiriza” kyali nti:

· Okukkaatiriza emitendera gy’ebirowoozo egyakulembera okuva kwange mu bu Ahmadiyya.
· Okunnyonnyola embeera gy nayitamu nga mbuvaamu.

· Okusaabulula ebyo ebyayogerwa lwaki nabuvaamu.

· Okukubiriza n’abalala nabo babuveemu.

· Okugabana n’abalala, ku ebyo ebyantukako, olw’okussuubira okubayamba.

Ekitabo “Okwabulukuka kw’obukkiriza” kyakawandiibwako kitundu. Ndaze abantu abawerako ebyo bye nawandiika ku ntandikwa era bampagidde.

Eky’omukisa  omulungi/ oba omubi, okusinziira ku mbeera, baatandika okuneewala olw’ebyo bye naweerezanga ku mutimbagano gwa kompuuta gwa www.ahmed.org, ku mukutu gwange og’eddala ly’okukolola, ebbaluwa eri mukwano gwange e msn/email ze nawandiikiranga eri abeemikwano. Natandika okuyiga ebintu bye nnandibadde nayiga emyaka egyayita.

Aba Ahmadiyya abamu bawulira bubi olw’okubayita Abakaafiir. Eno y’ensonga lwaki abantu bandyetaaze ebigambo nga bino. Amazima gali nti kino kyennyini kye bali. Singa kino si kyebali, ate olwo obubaka buno bwandibadde bwaki?

Ekitundu ekimu ekiri mu kitabo, Okwabulukuka kw’obukkiriza kiyitibwa “Obulamu oluvannyuma lw’obukaafiir”. Kikulaga “enzivuunuka y’ebizibu”- kubanga, aba Ahmadiyya abasinga, babeera mu kweralikirira kiki ekinaabatukako oluvannyuma lw’okuva mu bu Ahmadiyya. Babeera tebeeralikirira ekyo ekinaatuusibwa ku bulamu bwabwe- yadde, nze ndowooza nti, ekyo kyangu okukolebwa mu bitundu by’ebugwanjuba okusinga e Rabwa, wabula ekifenkenya ebirowoozo byabwe, kwe kweralikirira ekijja ekitamanyiddwa. Nkimanyi, nange ekyo kyantukako bwe nnali sinnasalawo, oluvannyuma ebintu byatereera!
Balina ebibuuzo ebuzibu n’ebyangu. Ekyo ekitundu nkyakiwandiika. Naye, olw’okuyamba abo abagala okubuvaamu oba abo abaakabuvaamu nga tebalina abakwatu ku mukono okubawabula, ka mbawandiikireyo ennyingo kkumi mu bufunze, kubanga ndowooza ekyo kiyinza okuyamba abo abali ku mugo gw’obwetaavu bw’okusindikibwamu akatono.
1. Ntidde! Kiki kyemba nkola?

Nyiikira, nyiikira nnyo okugolokokako ekiro okusaala, nyiikira nnyo okusaala. Weeweeyo nnyo eri Allah (SWT). Esswala y’omu matumbi budde gifuule nnyo omulimu gwo ogusinga okubeera ogw’omuwendo eri obulamu bwo bwonna. Bw’obeera nga wagisubiddwa, gisaale emisana oba amangu ddala nga wakakijjukira!
Weyame nti, togenda kuddayo kusubwa Sswala ezaalalikwa, obulamu bwo bwonna obusigaddeyo. Oluvunnama lwo olusooka nga Omusiraamu, webaze nnyo Allah (SWT) era otulukuse ne kumaziga olw’okumwebazai osigalewo wansi awo ng’ovunnamye okumala akaseera kawanvu nnyo ( kino kikole singa obeera tolina ntunnuunsi oba kamenya. Era, genda olabe omusawo akuwe ku magezi, oleme kunvunaana.)
Allah eyakuwa Hidaayah, ajja kukuyamba okusinga ekitonde kyonna. Olimu okutya. Ekyo kya mu bubumbwa. Obadde omanyi bu Ahmadiyya bwokka obulamu bwo bwonna nga tolina kirala ky’omanyiiyo.
Oboolyawo otunuulira abasajja Abasiraamu bonna abali eyo, nga abalwanyi ba jihaadi- abalina ebirevu, abalindiridde okutta buli kiramu; oba, abakyala Abasiraamu ba nnakawanga- abalowooza hijaab zokka. Gy’oli, tewali kisinga kw’ekyo.

Kya mu bubumbwa okutya ekijja, ekitamanyiddwa. Tugende. Obusiraamu bwe bubumbwa bwo. Genderera bw’otyo okutambuza obulamu bwo nga ogumiikiriza oba nga weebaza. Suubira okugezesebwa. Kujja kugwaawo. Suubira essanyu. Nalyo lijja kugwaawo.

Bw’obeera nga mu mutima gwo, oli Musiraamu owa nnamaddala; nga okubuusabuusa ku kuweddemu; nga okakasizza nti, wali obuzabuziddwa n’obuzuuzi- nga mu kuzibuka kwo okw’amaaso, obubuwoomererevu bw’obukkiriza bukubugaanye- omutima gwo ne gujjuzibwa n’omukwano ogutali musaabulule eri Rasuuur-Llah(S.A.W.), ow’ebitonde byonna, olwo okutya kwo n’okubuusabuusa kwo bijja kukuvaamu, Insha-Allah!
2. Nnangirira ntya mu butongole nti, nsiramuse? Waliyo enkola y’okuwera oba ekirayiro (BAI’AT) egobererwa? Nnina okuwaayo omusolo (CHANDA)?

Gwe ekikwetagisa kwe kunaaba olunaaba olunene olw’okwetukuza. Okutoola Shahaadah- nga mu mutima gwo okakasiza ddala. Nze ŋamba nti kino kikole ku lunaku lwa Juma nga ebiseera bya Fajir tebinnatuuka. Kino ekiseera kya mukisa! Kyekyo. Kati oli Musiraamu! Kati obulamu bwo buyise bw’otyo. Kituufu, aba Ahmadiyya beeyita Abasiraamu era bajja kwewuunya ku kino eky’okusiramuka kye nkugambye. Ekisooka, kyo kino tujja kukyogerako oluvannyuma. Ekyokubiri, ojja kukitegeera bw’onookikikola. Ojja  kuwulira nga omugugu gukutoowolokoseko era nga omwoyo gwo gufunye obwangu bw’otafunangako. Aba Ahmadiyya bagamba nti, Obusiraamu ddiini nfu era ya sitaani. Nze ndiwano okukulaga ekiri ku ludda olulala lw’otalabangako- nkuugamba nti, Obusiraamu, bulamu, bulungi, bukyali era bwakubeera eddiini entuufu  eri Alllah n’Omubaka we. Tebulina nkola ya Bai’at. Era tolina musolo gwa Chanda gw’olina kutoola, kubanga tegulina njigiriza mu Busiraamu. Ojja kutoolanga Zakka- bwe naaberanga ekukakaseeko era owengayo Swadaka nga weyagalidde- mu ebyo by’onooberangako n’obusobozi. Allah tayagaliza buzibu eri ggwe, newankubadde ng’ojja kugezesebwanga entakera. Allah, atukubiriza okuwaayo mu kkubo Lye, nga tujja kusasulwa. Naye, Chanda! Elyo si kkubo Lye. Swadaka ne Zakka– ago, ge gage.

Nabbi (S.A.W.) yagamba: “Okuwaayo kya mu Busiraamu." Bwe yabuuzibwa: “Ogamba ki ku muntu atalina busobozi ku kuwaayo?” Yaddamu: “Akozese amaanyi ge- bw’atyo, abeere nga aganyulwa mu mubiri gwe ate nga awaddeyo n’okuwaayo.” Bwe yabuuzibwa: “Ate bw’abeera nga nakyo takisobola?” Yaddamu: “Kale, ayambe abo abali mu bwetaavu, abalyazamanyiziddwa.” Bwe yabuuzibwa: “Ogamba ki ku muntu atalina busobozi ne ku kukola ekyo?” Yagamba: “Olwo, akubirize okukola obulungi n’okuziyiza empisa embi.” Bwe yabuuzibwa: “Bw’abeera nga nakyo takisobola?” Nabbi (S.A.W.) yaddamu: “Asaanidde olwo, yeziyizeeko amazambi, kubanga nakyo- mumazima, abeera yessaddakidde, ku lulwe.”

(Muslim.)

Mangu nnyo, ojja kukizuula nti, okuwaayo eri abeetaavu, mu Busiraamu kintu kirungi nnyo. Tojja kuddayo kuwulira bantu abava ku kitebe, abakkubira amasimu nga n’okukuswaza kwe batadde, nga bakubanja obutitimbe bw’ensimbi. Ojja kuwulira muli nga kikwaetagisa okuwaayo wekka, so si luvannyuma lwa kunyigirizibwa abo akubeeba. Okuwaayo, mu Busiraamu, kwetoololera mu Zakka na Swadaka. Tewali kyeyongerako, yadde okukendeeza.
3. Ate ensomesa y’ekifuula nnenge ku kigambo, Khatme-Nubuuwwat? Nteekwa okuwakanya obu Ahmadiyya mu yo?
Nedda. Nze nakikola, naye, si buli eri yenna. Kyali kirungi gyendi.

Naddala ku bakyala- ekyo kikaluba. Ensi tennatuuka kukwata bakyala na kisa nga bw’esuubira okubakwata. Ensonga lwaki nze nalaangirila Shahaadah mu lujjudde- nga mpakanya enzivunula ya Khatme Nabuuwwat ey’ekifuula nnenge, ekyo kyali kikwata kunze nga omuntu. Ekyo nyinza okukyogerako mu kitabo kyange “Okwabulukuka kw’obukkiriza”. Wabula, n’obumalirivu, nga totya, nga oyagala okusimba amakanda amangu, twali ngeri gy’oyinza kulangirila mu nsi yonna nti, ovudde mu bu Ahmadiyya n’osiramuka. Mpandikira ku nsonga eno, bw’obeera ngaokyagala,- nja kubeera musanyufu okkuyambako okuddamu ebibuuzo byo.
Nga nze, ku lwange, njagala nnyo- mwami Sohail Bawa, abeera ku Khatme Nabuwwat Academy esangibwa mu kifo Upton Park, ekiri mu kibuga London. Yanyamba nnyo, n’ankwatirako era n’ampa n’ebitabo bingi bye nail nneetaaga. Yandaga omukwano n’obwasseruganda, n’andabirila, n’nzijanjaba. Talina kyeyansaba. Nalowooza nti, oba olyawo bebano abantu ba katwewuungu. Naye si kye yali. Nayo eriyo abantu-  munsonyiwe okukoozesa ekigambo kino, abalina ebikolwa by’otabasuubiramu, nga bisangibwa mu Basiraamu bokka. Abasiraamu bangi okuva mu nsi yonna banyambye nnyo. Bw’onobeera ovuddeyo- insha-Allah, ojja kusanga okwanirizibwa kwekumu.
Tekikwetaagisa kuyita mu kkubo lyelimu nga nze. Kiri gy’oli. Yadde nkuwa amagedde. Wandiika ekigendererwa kyo mu bbaluwa. Giweereze eri omukulembeze owookuntikko ow’ekibiina kino- ojja kumutegeera mangu, kubanga, bambala amagaanduula era nga bawerekerwako n’oluseregende lw’abantu; era, ateekwa kubeera ng’ava mu lulyo lwa Mirza Ghulam Ahmad Sahib (nga Muzzukulu we) era ogiweerezeko eri atwala ekitundu kyo mu by’obufuzi.
Bw’obeera muli ng’owulira nga n’ekyo tookisobole- okugeza,  nga okyali mwana oba mukyala oba atalina mwasirizi, wandiika ebbaluwa, ogiteekeko amannya go, ogiteeke mu posita- ogiweereze ku ndagiriro yo. Bw’ogifuna, gisumulule ogireke nga si nsibe. Kino kijja kukakasa nti, ‘tebaakugoba bugobi kuva mu bu Ahmadiyya’.

Oteekwa okubeera omumalirivu ng’ovaayo. Ddala bw’obeera ng’oyagala okufuuna okusiima kwa Allah okusiinga okusiimwa eno ensi, tojja kufuna kutya. Insha-Allah.

4. Naye abantu bange n’abeemikwano?

“Tebalibagasa ab’ennganda zammwe, wadde abaana bammwe, kulunaku Lw'okuyimirira (mumaaso ga Allah). Agenda kulamula wakati wammwe: Allah alaba ebyo bye mukola.”
(Ssuulat-ul Mumtahinah 60:3)

Allah ayogedde. Oyagala nze ngambe ki?

Kale, kale, manyi nti kikukalubirira! Tebayinza kusanyuka. Abantu bonna abaaliko mikwano gyo n’abo mikwano gyo kijja kubakosa. Obulwadda, bujja kubisangulawo. Omusaayi gwe musaayi. Osanga abamu mu bo bakyalindirira omuntu omumaliririvu nga ggwe, nga tebannakola mitima gyabwe ekyo kye giwankirawankira mu bo, nga kye kituufu?
5. Ndi bw’omu. Mu bano Abasiraamu tewali n’omu gwe manyi!

Mangu nnyo genda gyebali.Yogeraganya n’abo abaava mu bu Ahmadiyya abasangibwa ku mukutu gu www.ahmed.org bakuyambe. Funa email zaabwe, otandike okuwuliziganya nabo.Bajja kubeera basanyufu  okkuyayamba. Bajja kukubudabuuda. Bw’onoogenda mu mawanga gaabwe oba mu bibuga byabwe, bajja kukwaniriza mum aka gaabwe n’emitima emyanjulukufu. Bali eyo mu bufukunya na bufukunya bw’Abasiraamu. Abasinga mu bo, bantu balungi, balungi, balungi ddala.
Lyali ssanyu lyange okuyambibwa n’okulung’amizibwa abo abaava mu bu Ahmadiyya, bwe nnasalawo. Baampa ekitiibwa ekitayogerekeka ate nga tealina kye bansaba ku basasula. Bantu abakkiriza abannamaddala, abatalina kigendererwa kirala. Era, mu nda mu mutima gwo, obadde okimanyi nti Abasiraamu bwe bati bwe babeera, abatagoberera ddiini ya sitaani, nga bwe babadde bakusomesa. 
Insha-Allah, ng’eenda kufulumya olukalala lw’amannya g’abantu abo abaaliko aba Ahmadiyya, abeteefuteefu okuyamba yenna. Kino ng’eenda kukyogerako mu kitabo kyange “Okwabulukuka kw’obukkiriza” era nkikuweereze- bw’onoobeera okinsabye. Naye, sijja kuteeka mannya  na ndagiriro zaabwe ku mitimbagano gya komputa, olw’ensonga ezimanyiddwa obulungi! Bajja kubeera ng’abo abanyamba, abeeteefuteefu okutuukirirwa era bakuyambe nga bwe wandyagadde oyambibwe.
Engeri endala ey’okusisinkana n’abantu, kwe kugenda ku muzikiti gw’omu kitundu kyo. Oyinza okwebuuza…
6. Muzikiti ki, gye mbeera ng’eenda, kati?
Ekyo kirungi nnyo. Omuzikiti gwonna ogw’Abasiraamu. Kyekyo! Ojja kwaninirizibwa wonna.Era, ojja kufuna embeera ennuungi. Nkukakasa. Bw’onobeera nga tofunye ky’osuubira mu muzikiti ogumu, ng’ogezaako mu mulala! N’omulala!

Nze nail wa mukisa. Omuzikiti gwange mulungi; era, n’okubuulira kw’esswala ya Jjuma nakwo kuzzaamu essuubi, okung’umya ne malirila ewiiki nnamba.  Ekisinga mu byonna, tebakoma ku kwogera bwogezi- wabula, bateeka mu nkola bye bayigiriza; era, nkolagana nabo mu bulamu bwange. Buli wiiki nfuna okubuulirirwa okungasa, kwensobola okutambulizaako obulamu bwange ewiiki eddirira ne nkungaggawaza mu mwoyo- era, ekyo kifuuse muze, ogunnemeddeko olubeerera. N’ekintu ekirala, nakyo ogenda kukifuna- esswala ya Jjuma,  egenda kukwanguyira! Ojja kusobola okugisaalira wonna mu kifo gy’onoobeeranga, mu muzikiti gwonna ogukuliraanye. Mu kitabo “Okwabuulukuka kw’obukkiriza” ng’eenda kubanyumiza emboozi ennyuvu ku kino. Kimala bumazi okubagamba nti, kinyuma okusaalira mu muzikiti gy’owulira nti- naawe, oli wa mu bo.

7. Negatte ku kakundi ki?
Awo gwe omanyi. Naye, nze amagezi ge nkuwa, kwe kegatta ku kibiinja kya Rasuur- Llah (S.A.W.), ba Swahaaba be ne ba Khalifa be abaalung’amizibwa ( nsaba Allah bonna abasseeko okusaasira kwe). Enjawukana endala ziri mu ntaputa so si mu nzivvuunula. Ng’oggyeko obumulumulu obutonotono, bw’onookwata ekkubo lino, ojja kwesanga nga tofunye buzibu bwonna! Singa onoobuzibwa ku kibiija ki ky’olimu, naawe babuuze: ‘Kibija ki, omubaka wa Allah, kye yalimu?’ Ekyo, kye kibinja kyo, mw’oli. Bw’onoobeera nga oyagadde okugenda mu bibija ebirala, ekyo kiri gy’oli era ekyo kikyo. Omaze okuva mu kavunyu w’enzikiriza etakukkiriza kwesalirawo- ekyo nno, kikulu. Nkukubiriza okukwata ekkubo, elyo lye nkuwadde- naye mumazima, mu ddiini temuli kukaka.
8. Ate, bino byempulira, ebya Hanafi ne Shafi’ee?

Abo baali bakulembeze mu ddiini abaatikirivu abaawa ensalawo zaabwe ku nsonga z’eddiini nga zaayawukanamu katono. Baali bonna bakkiriza nti, Rasuur-Llah (S.A.W.) ye mubaka wa Allah Oweenkomerero. Bw’obeera oyagala  okumanya ebifa ku bibinja ebyenjawulo, ng’eenda kubiwaandiikako mu kitabo “Okwabulukuka kw’obukkiriza”. Bwe kitabeera kityo, waliyo abayivu bangi bojja okusisinkana ku mitimbagano gya komputa, ng’omwo mwemuli n’ogwange gwenjagala ennyo gu www.ahmed.org, abajja okukuyamba ennyo. Kasita osiramuka osobola okugenda wonna, ne weetaba na buli omu.

9. Ate Isa (A.S.)- nkole ntya, ku kyenzikiriza, ku nsonga eyo? Kyentegeeza: nze ndi mumativu ku kya aba Ahmadiyya kye bannyonnyola- kubanga, mu magezi ag’obuntu, nze ndaba nga kye kisiboka?

Kale, nze ng’aamba nti: tandika okusoma, yogerako n’abayivu mu bakulembeze, abo abanoonyerezza obulungi ku nsonga eno era gwe wesalirewo ku lulwo.

Allah (S.W.T.) yakuwa obwongo; era, kati Al-HamduliLlah, oli wa ddembe okubukozesa! Obwongo bwo buggule. Ekyo kyokka kye nkusaba. Wabula, nkukakasa, Isa (A.S.) taziikibwangako mu ntana eyitibwa Yuz Asaf- newankubadde bataddetaddewo ebigambogambo, tewali amanyi kikiddala ekyatuukawo. Tobuzabuzibwa, kukukkirizisa bintu ebyogerwa abo abagenderera okuyingiza ekitiimba, olw’ebigendererwa byabwe. Nange nail nzikiririza nnyo mu njigiriza z’ekibiina kya Jama’at Ahmadiyya- naye, kati, si bwendi. Nsoma endulundu n’endulundu z’ebitabo ebiwakanya ensonga eno, okuva mu nsoda ezeenjawulo.
Kati, nnina omutima omwanjulukufu. Sirina bukakafu- naye nja kubeera mwanjulukufu gyebali, bwe banaabeeranga bazze gyendi, oksinga okuwagira ebintu ebiyiiyirize. Wabula, ka nkujjukize:

“Era n’ekigambo kyabwe (nga beewaana) nti, ‘Mazima ffe twatta Issa Masiiha mutabani wa Mariyamu, omubaka wa Allah’- Sso nga tebamukomereranga ku musaalaba,naye yafaananyirizibwa gye bali nga afudde; na mazima abo abayawukana mu kyo bali mu kubuusabuusa mu kyo; tebakirinaako kumanya kukakafu- wabula,  okugoberera okulowoorereza kwokka; so nga tebamuttanga mu mazima:”
(Ssuulat-ul Nnisaa’i 4:157)

10. Kiki ekinaabeerawo mu kiseera ky’emyezi esatu?

Yyee. Insa-Allah. Yyee. Ddala bwekiri. Ekitangaala, amagezi, obulungi, obwasseruganda ne nnaluganda gy’emituunsi egituwaniridde mu nsi muno.Oyanirizibwa. Oyanirizibwa. Oyanirizibwa mu nsi ennuungi ey’Obusiraamu. Si eyo, emikutu gy’amawulire ne Tivvi, gye byogera. Si eyo, ekibiina kya Jama’at Ahmadiyya  kyeyogera kyeri. Eddoboozi, eriva ku luuyi luno ‘olulala’, likugamba: “Jangu oyingire, ennyaja  eladde”.
Nsaba Allah- Oweekisa, abalung’amye mmwenna; era, abasaasire, abakuume nga muli balamu abataddirira. AMIIN.

Okumanya ebisingawo wandiika ku ndagiriro eno wammanga:
Anti Amadiyya Movement in Islam

Dr. Syed Rashid Ali

Box 11560, Dibba Al- Fujairah, United Arab Emirates (U.A.E.)

Fax:97192442846 http://alhafeez.org/rashid/ e-mail: rasyed@emirates.net.ae

